
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
"δόμησης σε ακίνητο που βρίσκεται εντός του ρυμο¬ 
τομικού σχεδίου του Δήμου Ηλιούπολης (Ν. Αττι¬ 
κής) . 1 

Καθορισμός χρήσεων γης στη περιοχή του ΜΕΤΣ του 
ρυμοτομικού σχεδίου του Δήμου Αθηναίων (Ν. Αττι¬ 
κής) .-. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Π) 

"Εγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 

σχεδίου του Δήμου Ηλιούπολης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις τ«*ΙΤ.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν.880/1979» (Α' 138), όπως τροποποι¬ 
ήθηκε με το από 19.6.1987 Π. Δ/γμα (Δ" 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν.880/1979» (Α' 154) όπως τροποποιήθηκε με το υπ’ 
αριθ. 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος,- Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την από 16.2.1993 αίτηση του Ευάγγελου Κ. Τελ- 
λάλη. 


7. Την από 10.2.1993 αίτηση του Γεωργίου Δημητρό- 
πουλου και Μαρίας Δημητροπούλου. 

8. Την 763/1992 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Την 30605/1993 απόφαση του Υφυπουργού Περι¬ 
βάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης με πρόταση του 
Υφυπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του 
συντελεστή δόμησης που εγκρίθηκε με το από 13.9.1990 
Π. Δ/γμα (Δ' 536) από το βαρυνόμενο ακίνητο, που βρί¬ 
σκεται εντός του ρυμοτομικού σχεδίου του Δήμου Κερα- 
τσινίου (Ν. Αττικής), και επί των οδών Εύβοιας και Περε- 
βού για το οποίο έχουν εκδοθεί οι 1742/1990, και 1753/ 
1990 σχετικοί τίτλοι δικαιώματος μεταφοράς συντελεστή 
δόμησης στο όνομα του Ευαγγέλου Τελάλη, σε άλλο ακί¬ 
νητο (ωφελούμενο) που βρίσκεται εντός του ρυμοτομικού 
σχεδίου του Δήμου Ηλιούπολης (Ν. Αττικής) και επί της 
οδού Β' Μεραρχίας αρ. 16, για το οποίο υφίσταται δικαί¬ 
ωμα μεταφοράς συντελεστή δόμησης υπέρ των Γεωργίου 
Κων/νου Δημητρόπουλου και της Μαρίας Γ εωργίου Σεμι- 
τοποϋλου, συζύγου Γ εωργίου Δημητρόπουλου, όπως το 
ωφελούμενο ακίνητο φαίνεται με στοιχεία Α, Β, Γ, Δ, Α, 
στο σχετικό πρωτότυπο διάγραμμα σε κλίμακα 1:200 που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 80673/1993 πράξη του και 
που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 88 τ.μ. 
που αντιστοιχεί σε 365,40 τ.μ. του βαρυνομένου ακινήτου 
(174 τ.μ. από ορόφους και 191,33 τ.μ. από ισόγειο). 

3. Τα ειδικότερα στοιχεία του ωφελουμένου ακινήτου 
μετά τη μεταφορά του συντελεστή δόμησης είναι τα εξής: 

α. Εμβαδόν οικοπέδου: 380,00 τ.μ. 

β. Ποσοστό κάλυψης: 40%. 

γ. Συντελεστή δόμησης: 1,23. 

δ. Μέγιστο επιτρεπόμενο ύψος του ανεγερθησομένου 
κτιρίου: δέκα έξι (16) μέτρα. 

ε. Το κτίριο πρέπει να ανεγερθεί εντός του ωφελουμέ- 

νου ακινήτου σύμφωνα με το διάγραμμα κάλυψης σε κλί¬ 
μακα 1:50 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 80673/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερομένους πιστοποιητικό από το οικείο Υπο- 
θηκοφυλάκειο για τη σημείωση στη μερίδα του δικαιού¬ 
χου, του παρόντος Προεδρικού Διατάγματος καθώς και 
βεβαίωση από την αρμόδια υπηρεσία του Υπουργείου Πε¬ 
ριβάλλοντος, Χωροταξίας και Δημοσιών Έργων ότι ακυρώ¬ 
θηκαν οι 1742/1990, και 1753/1990 ονομαστικοί τίτλοι 
δικαιώματος μεταφοράς συντελεστή δόμησης. 

Άρθρο 2 

1. Ακυρώνονται οι 1742/1990, και 1753/1990 ονομα¬ 
στικοί τίτλοι δικαιώματος μεταφοράς συντελεστή δόμη¬ 
σης. 


2. Εγκρίνεται η χορήγηση νέου τίτλου μεταφοράς συ¬ 
ντελεστή δόμησης στο όνομα Ευαγγέλου Τελάλη, σε αντι¬ 
κατάσταση του 1742/1990 τίτλου για το υπολειπόμενο 
και μη χρησιμοποιηθέν εμβαδόν 8,67 τ.μ. (από ισόγειο). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας, και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Μύκονος, 4 Αυγούοτου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 




Ιΐ'£ ν - 

( 2 ) 

Καθορισμός χρήσεων γης στη περιοχή του ΜΕΤΣ του ρυ¬ 
μοτομικού σχεδίου του Δήμου Αθηναίων (Ν. Αττι¬ 
κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 11 του Ν. Δ/τος της 
17.7.1923 «περί σχεδίων κ.λπ.» (Α' 228), όπως μεταγενέ¬ 
στερα τροποποιήθηκαν και συμπληρώθηκαν. 

2. Τις διατάξεις της παρ. 1 του άρθρου 4 του Ν. 1577/ 
1985 «Γενικός Οικοδομικός Κανονισμός» (Α' 210). 

3. Τις διατάξεις του από 21.9.79 Π.Δ/τος «Περί χαρα¬ 
κτηρισμού ως παραδοσιακού τμήματος της πόλης των 
Αθηνών (Ιστορικό Κέντρο)» (Δ' 567). 

4. Τις διατάξεις του άρθρου 23 της παρ. (1 εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. ΤηνΥ. 1958/22.12.1992 απόφαση του Πρωθυπουρ¬ 
γού και του Υπουργού Περιβάλλοντος, Χωροταξίας και 
Δημοσίων Έργων «Ανάθεση αρμοδιοτήτων στους Υφυ¬ 
πουργούς Περιβάλλοντος, Χωροταξίας και Δημοσίων Έρ¬ 
γων Χρήστο Κατσιγιάννη και Γεώργιο Βουλγαράκη» (Β' 
744). 

6. Την 1074/20.7.1992 γνωμοδότηση του Δημοτικού 
Συμβουλίου Αθηναίων. 

7. Την από 4.3.1993 εισήγηση αιτιολογική έκθεση της 
Δ/νσης Πολεοδομικού Σχεδιασμού. 

8. Την 89/συν. 10/10.3.1993 γνωμοδότηση του Κεντρι¬ 
κού Συμβουλίου Χωροταξίας Οικισμού και Περιβάλλο¬ 
ντος. 

9. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/92 
(Α' 154) και το γεγονός ότι από τις κανονιστικές διατάξεις 
αυτού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. 

10. Την 407/1993 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Άρθρο 1 

Καθορίζονται χρήσεις γης στη περιοχή του ΜΕΤΣ του 
ρυμοτομικού σχεδίου Αθηνών που περικλείεται από τις 
οδούς Αρδητού, Βουλιαγμένης - Καρέα, Ιόλης, Δέφνερ, 
Τυρταίου, Ανωνύμου οδού (μεταξύ των Ο.Τ. 11 και 23 πε¬ 
ριοχής 53 του ρυμοτομικού σχεδίου Αθηνών) Αριστονίκου, 
Γλαύκου, Μ. Πηγά, Γοργίου, Μάρκου Μουσούρου, Τριβω- 
νιανού, Δικαιάρχου, Αρχιμήδους, Κλειτομάχου, Λόφου Αρ¬ 
δητού, Ν. θεοτόκη, Αρδητού, όπως αυτή φαίνεται στο 
σχετικό πρωτότυπο διάγραμμα σε κλίμακα 1:1000 που θε¬ 
ωρήθηκε από τον Προϊστάμενο της Διεύθυνσης Τοπογρα¬ 
φιών Εφαρμογών με την 78506/1993 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

Άρθρο 2 

Στην παραπάνω περιοχή όπως ορίζεται από το άρθρο 1 
του παρόντος, επιτρέπονται σύμφωνα με το από 
23.2.1987 Π.Δ/γμα (Δ' 166) «Κατηγορίες και περιεχό¬ 
μενο χρήσεων γης», οι εξής κατηγορίες χρήσεων: 

I. Γενική κατοικία, όπως ορίζεται από το άρθρο 3 του 


παραπάνω διατάγματος και ειδικότερα: 

1. Κατοικία 

2. ξενώνες μικρού δυναμικού (μέχρι 20 κλίνες) 

3. εμπορικά καταστήματα που εξυπηρετούν τις καθη¬ 
μερινές ανάγκες των κατοίκων της περιοχής (τρόφιμα - 
κατεψυγμένα προϊόντα, φούρνοι - πρατήρια άρτου, καφε¬ 
κοπτεία, φαρμακεία, ψιλικά - εφημερίδες, ΠΡΟ-ΓΙΟ, κο- 
μωτηρια - κουρεία, σχολικά - βιβλία - χαρτικά, άνθη, μικρά 
καταστήματα για επιδιόρθωση ρούχων και υποδημάτων 
του ενός κυρίως απασχολουμένου) 

4. γραφεία 

5. κτίρια εκπαίδευσης (πρωτοβάθμιας και δευτεροβάθ¬ 
μιας) 

6. θρησκευτικοί χώροι 

7. κτίρια κοινωνικής πρόνοιας 

8. αθλητικές εγκαταστάσεις 

9. κτίρια στάθμευσης (όχι γήπεδα στάθμευσης) 

10. πολιτιστικά κτίρια (και εν γένει πολιτιστικές εγκατα¬ 
στάσεις) 

11. Τοπικό κέντρο συνοικίας - γειτονιάς, όπως ορίζεται 
από το άρθρο 4 του παραπάνω διατάγματος και ειδικό¬ 
τερα: 

1. κατοικία 

2. ξενώνες μικρού δυναμικού (μέχρι 20 κλίνες) 

3. εμπορικά καταστήματα που εξυπηρετούν τις καθη¬ 
μερινές ανάγκες των κατοίκων της περιοχής (τρόφιμα - 
κατεψυγμένα προϊόντα, φούρνοι - πρατήρια άρτου, καφε¬ 
κοπτεία, φαρμακεία, ψιλικά - εφημερίδες, ΠΡΟ-ΠΟ, κο- 
μωτηρια - κουρεία, σχολικά - βιβλία - χαρτικά, άνθη, μικρά 
καταστήματα για επιδιόρθωση ρούχων και υποδημάτων 
του ενός κυρίως απασχολουμένου) 

4. Διοίκηση (επιτρέπονται μόνο κτίρια διοίκησης επιπέ¬ 
δου γειτονιάς) 

5. κτίρια εκπαίδευσης (πρωτοβάθμιας και δευτεροβάθ¬ 
μιας) 

6. θρησκευτικοί χώροι 

7. κτίρια κοινωνικής πρόνοιας 

8. αθλητικές εγκαταστάσεις 

9. πολιτιστικά κτίρια (και εν γένει πολιτιστικές εγκατα¬ 
στάσεις) 

Άρθρο 3 

1. Για κάθε οικοδομικό τετράγωνο ή τμήμα του της πα¬ 
ραπάνω περιοχής οι χρήσεις γης καθορίζονται ως εξής: 

Α. Στα οικοδομικά τετράγωνα 1,2, 3, 5, 7,9,11,12,13, 
14, 15, 16, 17, 22, 52 και 53 (περιοχής 53 του ρυμοτομι¬ 
κού σχεδίου Αθηνών) επιτρέπονται οι χρήσεις Γενικής Κα¬ 
τοικίας όπως αυτές ορίζονται στο άρθρο 2 παρ. 1 του πα¬ 
ρόντος. 

α. Ειδικά στα οικόπεδα των Ο.Τ. 1, 11, 22, 12, 13, 14, 

15,16 και 17 με πρόσωπο επί της Λεωφ. Αρδητού επιτρέ¬ 
πεται η χρήση μόνο κατοικίας, κατ’ εξαίρεση επιτρέπεται 
η εγκατάσταση ιατρείων και γραφείων ιδιωτικών (πλην 
γραφείων τελετών), με τον περιορισμό ότι ο επιτρεπόμε¬ 
νος όγκος της χρήσης αυτής δεν υπερβαίνει το ποσοστό 
πενήντα επί τοις εκατό (50%) του όγκου της όλης οικοδο¬ 
μής, απαγορευομένης οπωσδήποτε τηςχρησιμοποιήσεως 
των ανοιγμάτων της όψης, ως προσθηκών. 

β. Η χρήση του άρθρου 2 παρ. I, 4 (γραφεία) δεν επιτρέ¬ 
πεται στο σύνολο των Ο.Τ. 52 και 53 και στο Ο.Τ. 17 πλην 
των οικοπέδων με πρόσωπο στη Λεωφ. Αρδητού. 

γ. Η χρήση του άρθρου 2 παρ. 1,9 (κτίρια στάθμευσης 
δημόσιας χρήσης) δεν επιτρέπεται στα Ο.Τ. 11, 12, 13, 

14,15,16,17, 52, 53 και 22. Στα Ο.Τ. 1,2, 3, 5, 7, 9 επι- 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


11723 


τρέπεται μόνο στα οικόπεδα με πρόσωπο επί της οδού 
Καρέα και Λεωφ. Βουλιαγμένης και με την προϋπόθεση, 
ότι τα οικόπεδα δεν καταλαμβάνουν όλο το βάθος του οι¬ 
κοδομικού τετραγώνου. 

δ. Οι επιτρεπόμενες χρήσεις των Ο.Τ. 17, 52 και 53, 
ομοίως ισχύουν και για τα νομίμως υφιστάμενα κτίρια επί 
της οδού Ν. θεοτόκη απέναντι από τα Ο.Τ. 17 και 35 
(εντός ορίου Ιστορικού Κέντρου). 

Β. Στα οικοδομικά τετράγωνα 35, 36 και 37 (περιοχής 
53 του ρυμοτομικού σχεδίου Αθηνών, εντός του ορίου του 
Ιστορικού Κέντρου), επιτρέπονται οι χρήσεις «Τοπικό Κέ¬ 
ντρο Συνοικίας - γειτονιάς» όπως αυτές ορίζονται στο άρ¬ 
θρο 2 παρ. 11 του παρόντος. 

Ειδικά η χρήση του άρθρου 2 παρ. II, 4 (διοίκηση επιπέ¬ 
δου γειτονιάς) επιτρέπεται σε οικόπεδα που το πρόσωπό 
τους βρίσκεται επί της οδού Μάρκου Μουσούρου. 

2. α) Οι παραπάνω επιτρεπόμενες, πέραν της κατοικίας 
χρήσεις, επιτρέπεται να καταλαμβάνουν το ισόγειο και τον 
πρώτο όροφο των κτιρίων επί των οικοπέδων που έχουν 
πρόσωπο στις Λεωφόρους Βουλιαγμένης, Καρέα, ενώ για 
τα υπόλοιπα οικόπεδα επιτρέπεται να καταλαμβάνουν 
μόνο το ισόγειο. Στους υπόλοιπους ορόφους επιβάλλεται 
η χρήση μόνο κατοικίας. 

β) Ο παραπάνω περιορισμός για την επιβολή της κατοι¬ 
κίας δεν ισχύει: 

- για τα υφιστάμενα κτίρια που η νόμιμη άδεια της πολε- 
οδομικής αρχής προβλέπει άλλες χρήσεις πλην της κατοι¬ 
κίας και 

- για τα κτίρια με χρήσεις: ξενώνες, εκπαίδευση (πρω¬ 
τοβάθμια - δευτεροβάθμια), κοινωνική πρόνοια, αθλητικές 
εγκαταστάσεις και κτίρια στάθμευσης δημόσιας χρήσης 
με την προϋπόθεση ότι κάθε μία από αυτές τις χρήσεις κα¬ 
ταλαμβάνει ολόκληρο το κτίριο. 

Άρθρο 4 

1. Για κάθε χρήση έχουν εφαρμογή εκτός από τις διατά¬ 
ξεις του παρόντος Π.Δ/τος οι ειδικές γιαυτές διατάξεις: 

2. Χρήσεις που υπάρχουν στη περιοχή Μετς κατά την 
ημέρα δημοσίευσης του παρόντος Π.Δ/τος επιτρέπονται 
κατά παρέκκλιση από τις χρήσεις που καθορίζονται με το 
παρόν Δ/γμα, εφόσον λειτουργούν βάσει νομίμου αδείας 
σε χώρο κατάλληλο γι’ αυτές, όπως προβλέπεται από τις 
σχετικές πολεοδομικές και ειδικές διατάξεις, δεν αποτε¬ 
λούν παράγοντα επικινδυνδτητας και πηγή όχλησης για το 
περιβάλλον, την κυκλοφορία και ιδιαίτερα την κατοικία. 

Επιτρέπεται εφ’ άπαξ η μεταβίβαση χρήσεων που υφί- 
στανται με νόμιμη άδεια και δεν επιτρέπονται από τις δια¬ 
τάξεις του παρόντος Δ/τος, σε πρόσωπα α' βαθμού συγ¬ 
γένειας και σύζυγο, σε περιπτώσεις συνταξιοδότησης, θα¬ 
νάτου. 

Απαγορεύεται η επέκταση των εγκαταστάσεων των 
κατά παρέκκλιση αυτών επιτρεπομένων χρήσεων. 

3. Κέντρα νυχτερινής διασκέδασης (μπάρ, ντίσκο) απο¬ 
μακρύνονται εντός πέντε ετών από τη δημοσίευση του 
παρόντος Π. Δ/τος με την επιφύλαξη των υπολοίπων δια¬ 
τάξεων του άρθρου αυτού. 


4. Στις περιπτώσεις καταστρατήγησης ή παραβίασης 
των επιτρεπομένων χρήσεων, επιβάλλεται η σφράγιση του 
ακινήτου σύμφωνα με την υπ’ αριθ. 44242/2361/89 
Υπουργική Απόφαση (Β' 380) και την Υπουργική Απόφαση 
που θα εκδοθεί για την παραπάνω περιοχή σύμφωνα με 
την παρ. 5 του άρθρου 22 του Ν. 1650/86 και την προη¬ 
γούμενη απόφαση. 

5. Ειδικότερα δεν επιτρέπεται η λειτουργία οποιοσδή¬ 
ποτε χρήσης, που αποτελεί πηγή όχλησης για το περιβάλ¬ 
λον της, για οποιοδήποτε λόγο και ιδιαίτερα κατά τις ώρες 
κοινής ησυχίας. Η απαγόρευση επιβάλλεται σε περίπτωση 
οποιοσδήποτε όχλησης της κατοικίας, με την διαδικασία 
των παρ. 4 και 6 του άρθρου αυτού. 

6. α) Σε περίπτωση που υποπέσει στην αντίληψη της 
αρμόδιας Υπηρεσίας όχληση προκαλούμενη με οποιοδή- 
ποτε τρόπο από υφιστάμενες χρήσεις ζητούνται κατά πε¬ 
ρίπτωση ή κατά περιοχή στοιχεία, προκειμένου να ελεγ¬ 
χθεί η νομιμότητα της λειτουργίας της επιχείρησης, το μέ¬ 
γεθος και το είδος της όχλησης και επιβληθούν όροι για 
την βελτίωση της λειτουργίας και την άρση της όχλησης. 

β) Στην περίπτωση που η όχληση αυτή αφορά ηχητική ή 
περιβαλλοντική ρύπανση, επιβάλλεται άμεση προς τις δια¬ 
τάξεις του παρόντος Π.Δ/τος. Στην περίπτωση που απαι¬ 
τείται η λήψη πρόσθετων μέτρων ορίζεται η προθεσμία για 
τη συμμόρφωση μετά τη διαπίστωση της οποίας επιτρέπε¬ 
ται η επαναλειτουργία. 

Σε περίπτωση υποτροπής η αρμόδια Υπηρεσία αποφα¬ 
σίζει για το άμεσο κλείσιμο της οχλούσας επιχείρησης. 

7. Κάθε δόμηση ή δομική εργασία στη περιοχή είναι επι¬ 
τρεπτή μόνον εφόσον προβλέπεται ή είναι σύμφωνη προς 
τις ειδικές χρήσεις που επιτρέπονται σ’ αυτή τη περιοχή. 

8. Σε χώρο που απαγορεύεται από το παρόν διάταγμα η 
σχετική χρήση, επιτρέπεται η χορήγηση άδειας λειτουρ¬ 
γίας επιχείρησης εφόσον πληρούνται οι ειδικές για την 
εγκατάσταση της χρήσης διατάξεις και κατά την ημερομη¬ 
νία γνωμοδότησης του Κ.Σ.Χ.Ο.Π. είχε εκδοθεί άδεια 
έναρξης άσκησης επιτηδεύματος και είχε διαμορφωθεί ο 
χώρος για τη συγκεκριμένη χρήση με άδεια της Πολεοδο- 
μικής Υπηρεσίας. 

Άρθρο 5 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ - 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 



ΧΡΗ ΣΙ ΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 

α) Για το Τεύχος Α' Δρχ. 

β) » » » Β » 

γ) » » » Γ' » 

δ) » » » Δ' » 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ »' 

η) » » » Δελτ. Εμπ.8ι Βιομ. Ιδ. ^Λ 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 


ια) Για όλα τα Τεύχη εκτός ΤΑΕ-ΕΠΕ 


ρχ. 15.000 
» 30.000 

» 10.000 
», 30.000 
» 20.000 
» 10 000 
5.000 
Λ 10.000 
» 3.000 

» 200.000 
» 100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












